open-index/open-wikipedia-markdown huggingface dataset:
อัลบั้มแสตมป์

**อัลบั้มแสตมป์** () เป็นอุปกรณ์การสะสมแสตมป์อย่างหนึ่ง มีลักษณะเป็นเล่มคล้ายหนังสือ ในแต่ละหน้าภายในมีช่องสำหรับใส่แสตมป์ เพื่อความสะดวกในการเปิดดูแสตมป์ที่สะสมไว้ อีกทั้งเป็นการป้องกันแสตมป์ในตัว อัลบั้มแสตมป์อาจเรียกอีกอย่างว่าสมุดตราไปรษณียากร หรือ สมุดแสตมป์ 

อัลบั้มแสตมป์มีหลายประเภท เช่น

thumb|200px|right|อัลบั้มแสตมป์แบบเสียบ

* **อัลบั้มแสตมป์แบบเสียบ** เป็นอัลบั้มที่แต่ละหน้าในเล่มมีช่องสำหรับเสียบแสตมป์ลงไป อัลบั้มแบบนี้มีราคาถูก แต่ไม่สามารถป้องกันแสตมป์จากความชื้น เนื่องจากผิวของแสตมป์สัมผัสกับอากาศโดยตรง ซึ่งแก้ไขได้โดยการห่อแสตมป์ด้วยเมาท์อีกทีหนึ่ง
* **อัลบั้มแสตมป์แบบมีเมาท์ในตัว** หน้าที่ใส่แสตมป์ของอัลบั้มแบบนี้ถูกบรรจุอยู่ในซองพลาสติกใสอีกชั้นหนี่ง เวลาใส่แสตมป์ต้องดึงใส้ข้างในที่เป็นช่อง ๆ ออกมา แต่แสตมป์ที่เก็บจะไม่ถูกความชี้น ทำให้ไม่เหลืองหรือขึ้นราง่าย อัลบั้มแบบนี้หลายรุ่นสามารถเลือกใส้ข้างในว่ามีช่องสำหรับใส่แสตมป์กี่ช่อง สำหรับใส่แสตมป์ขนาดต่าง ๆ กัน เช่น ตั้งแต่ 1 ช่อง สำหรับชีทที่ระลึกแผ่นใหญ่ จนถึง 6 ช่อง สำหรับแสตมป์ขนาดเล็ก
* **อัลบั้มแสตมป์แบบอัลบั้มชีท** แต่ละหน้าของอัลบั้มเป็นซองพลาสติกใส่ แทนที่จะมีช่องใส่แสตมป์สำเร็จรูป จะมีกระดาษแข็งเปล่า ๆ แทน แผ่นกระดาษแข็งดังกล่าวเรียกว่า **อัลบั้มชีท** การใส่แสตมป์จะต้องติดเมาท์ลงบนอัลบั้มชีทก่อนจึงสามารถใส่แสตมป์ได้ ข้อดีคือสามารถจัดเรียกแสตมป์ต่าง ๆ ในรูปแบบที่ต้องการโดยไม่มีข้อจำกัดของช่องเหมือนอัลบั้มแบบมีเมาท์ในตัว และยังสามารถใส่รายละเอียดต่าง ๆ เกี่ยวกับแสตมป์โดยการพิมพ์ดีด ถ่ายเอกสาร หรือใชัตัวขูด ลงบนอัลบั้มชีท ร้านขายแสตมป์หลายรายมีการทำอัลบั้มชีทสำเร็จรูปที่มีการติดเมาท์และพิมพ์รายละเอียดเกี่ยวกับแสตมป์เรียบร้อย สามารถนำแสตมป์มาใส่ได้ทันทีด้วย อัลบั้มชีทนี้ยังเป็นรูปแบบการจัดแสดงแสตมป์ในงานประกวดต่าง ๆ ด้วย
* **อัลบั้มแสตมป์เต็มแผ่น** เป็นอัลบั้มแสตมป์ขนาดใหญ่ สามารถใส่แสตมป์ทั้งแผ่นได้ในแต่ละหน้า
* **อัลบั้มซองวันแรกจำหน่าย** ออกแบบมาสำหรับใส่ซองวันแรกจำหน่ายโดยเฉพาะ โดยที่ซองวันแรกมีความหนาและหนักมากกว่าแสตมป์ นอกจากนื้ยังใช้เป็นไปรษณียบัตร หรือ บัตรภาพตราไปรษณียากรได้เช่นกัน

## อ้างอิง

* Richard McP. Cabeen, *Standard Handbook of Stamp Collecting* (Collectors Club, 1979), pp. 30-34.

## แหล่งข้อมูลอื่น
* Stamp albums in the Printed Book Collections of the British Libraryby David Beech. 

หมวดหมู่:แสตมป์
นกการเวก (เทพปกรณัม)

[thumb|150px|ประติมากรรมรูปนกการเวกตามศิลปะจีน ยุค[เซี่ยตะวันตก]]
**นกการเวก** หรือ **ปักษาวายุภักษ์** (แปลว่า *"นกกินลม"*; )  เป็นนกในเทพปกรณัมของตะวันออก ปรากฏในป่าหิมพานต์ เรียกกันอีกชื่อหนึ่งในวรรณคดีเรื่อง ไตรภูมิพระร่วงว่า **นกกรวิค** อธิบายว่า บินได้สูงเหนือเมฆ มีเสียงไพเราะยิ่งนัก สัตว์ทุกชนิดเมื่อได้ยินแล้วจะต้องหยุดฟัง นอกจากนี้ยังปรากฏมีมาในพระบาลีว่าเสียงของพระพุทธเจ้านั้นเหมือนเสียงพรหม แจ่มใสชัดเจน อ่อนหวาน สำเนียงเสนาะ ไม่แตก ลึกซึ้ง มีกังวาลไพเราะและเหมือนเสียงนกการเวก ส่วนอาหารของนกการเวกนั้น มีกล่าวไว้ในคัมภีร์ปัญจสุทนีว่า นกการเวก กินน้ำมะม่วงสุกเป็นอาหาร แต่โดยที่นกชนิดนี้หายากหลงเข้าใจกันแต่ว่าอยู่บนท้องฟ้ากินลมเป็นอาหาร ตามวรรณคดีไตรภูมิพระร่วงนั้น กล่าวว่าขนนกการเวกนั้นเป็นที่ต้องการเพราะกลายเป็นทองคำได้

## ตราปักษาวายุภักษ์
นกการเวก หรือ ปักษาวายุภักษ์ ถูกใช้เป็นตราสัญลักษณ์ของกระทรวงการคลังของไทย โดยใช้มาตั้งแต่รัชสมัยรัชกาลที่ 5 โดยมีที่มาจากขนหางของนกปักษาสวรรค์จากอินโดนีเซีย  ที่ประดับบนพระมาลา ที่ได้มาจากชาวอังกฤษที่ทูลเกล้าถวายตั้งแต่ครั้งรัชกาลที่ 4 และถูกใช้มาจนถึงปัจจุบัน

## นกการเวกแบบเอเชียตะวันออก
ในแถบเอเชียตะวันออก เช่น จีน หรือ ญี่ปุ่น ก็มีความเชื่อเรื่องนกการเวกเช่นเดียวกัน โดยนกการเวกในความเชื่อของประเทศภูมิภาคแถบนี้ คือ เป็นสัตว์อมตะไม่มีวันตาย ปรากฏในตำนานพุทธศาสนา มีศีรษะเป็นมนุษย์ แต่มีลำตัว ปีก และขนหางเป็นนก คล้ายกับกินรี

## ดูเพิ่ม
*ฟีนิกซ์ (เทพปกรณัม)
*หงส์แดง

## อ้างอิง

## แหล่งข้อมูลอื่น

หมวดหมู่:สัตว์ในวรรณคดีไทย
หมวดหมู่:กระทรวงการคลัง (ประเทศไทย)
โจโจ้ ล่าข้ามศตวรรษ: นักรบประกายดาว

***โจโจ้ ล่าข้ามศตวรรษ: นักรบประกายดาว*** () เป็นฤดูกาลที่ 2 ของซีรีส์อนิเมะ *[[โจโจ้ ล่าข้ามศตวรรษ (ซีรีส์อนิเมะโทรทัศน์)|โจโจ้ ล่าข้ามศตวรรษ]]* โดยสตูดิโอเดวิดโปรดักชัน อิงจากซีรีส์มังงะ *[[โจโจ้ ล่าข้ามศตวรรษ]]*โดยฮิโรฮิโกะ อารากิ เป็นงานดัดแปลงเป็นแอนเมชันครั้งที่สองของภาคที่ 3 ของมังงะ *[[นักรบประกายดาว]]* ถัดมาจากซีรีส์ออริจินอลวิดีโอแอนเมชันที่ผลิตโดยสตูดิโอเอพีพีพีซึ่งจำหน่ายครั้งแรกในปี พ.ศ. 2536 และภายหลังมีต่อในปี พ.ศ. 2543

"ภาค"นี้ของซีรีส์เป็นหนึ่งใน "ภาค" ที่มีชื่อเสียงที่สุดของ*โจโจ้ ล่าข้ามศตวรรษ* ซีรีส์อนิเมะออกอากาศทั้งหมด 48 ตอน แบ่งเป็น 2 ภาคย่อย ภาคย่อยละ 24 ตอน ภาคย่อยแรกออกอากาศทางช่องโตเกียวเอ็มเอ็กซ์ตั้งแต่วันที่ 5 เมษายนถึง 13 กันยายน พ.ศ. 2557 และยังออกอากาศทางช่อง MBS, Animax และช่องอื่น ๆ ภาคย่อยที่สองชื่อว่า  ออกอากาศตั้งแต่วันที่ 10 มกราคมถึง 20 มิถุนายน พ.ศ. 2558 

## เนื้อเรื่อง

## นักพากย์

## การผลิต

## รายชื่อตอน

### ''นักรบประกายดาว'' (พ.ศ. 2557)



### ''นักรบประกายดาว: ภาคอียิปต์'' (พ.ศ. 2558)



## หมายเหตุ

## อ้างอิง

## แหล่งข้อมูลอื่น
* เว็บไซต์ทางการ 
* 

หมวดหมู่:โจโจ้ ล่าข้ามศตวรรษ
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะที่ออกฉายในปี พ.ศ. 2558
หมวดหมู่:รายการโทรทัศน์ที่มีฉากในประเทศอียิปต์
คำย่อแบบเรียกซ้ำ

**คำย่อแบบเรียกซ้ำ** (recursive acronym) เป็นตัวอักษรย่อภาษาอังกฤษที่กล่าวซ้ำชื่อตัวเองอีกครั้งหนึ่ง คำย่อเหล่านี้ส่วนมาก จะแสดงถึงความหมายอื่นที่เน้นออกมา นอกจากความหมายเดิมของคำย่อเดิม มักนิยมใช้ในชื่อของคำที่เกี่ยวข้องกับคำศัพท์ในทาง คอมพิวเตอร์ เพื่อล้อเลียนชื่อ หรือข้อความของกลุ่มอื่น ตัวอย่างเช่น

* GNU (กนู) — GNU's Not Unix! (กนูไม่ใช่ยูนิกซ์)
* LAME (เลม) — LAME Ain't an MP3 Encoder (เลมไม่ใช่ตัวเข้ารหัส MP3)
* MINC (ภาษามิงค์) — MINC Is Not C (มิงค์ไม่ใช่ภาษาซี)
* PHP (ภาษาพีเอชพี) — PHP: Hypertext Preprocessor (พีเอชพี: ตัวประมวลผลไฮเปอร์เท็กซ์ล่วงหน้า) - เริ่มต้นจากคำว่า Personal Home Page tools (เครื่องมือสำหรับพัฒนาโฮมเพจส่วนตัว)
* PINE (โปรแกรมอีเมลไพน์) — Pine Internet News and E-mail (ไพน์ ข่าวอินเทอร์เน็ตและอีเมล) - เริ่มต้นจากคำว่า PINE Is Nearly Elm (ไพน์เกือบจะเป็นเอล์ม)
* Wine (โปรแกรมไวน์) — Wine Is Not Emulator (ไวน์ไม่ใช่อีมูเลเตอร์)

หมวดหมู่:อักษรย่อ
หมวดหมู่:การเล่นคำ
หมวดหมู่:วาทศาสตร์
วันต่อต้านยาเสพติดโลก

**วันต่อต้านยาเสพติดโลก** () ตรงกับวันที่ 26 มิถุนายนของทุกปี ตามประกาศตามมติของสมัชชาใหญ่แห่งสหประชาชาติ (UNGA) 
เป็นวันสำคัญสากล เพื่อต่อต้านการใช้ยาในที่ทางผิด และค้ายาที่ไม่ถูกต้องตามกฎหมาย โดยหมายความถึงยาเสพติด ยึดถือเป็นวันสำคัญประจำปีมาตั้งแต่การประกาศเมื่อ 26 มิถุนายน พ.ศ. 2531 (ค.ศ. 1988) 
เหตุที่กำหนดวันที่นี้เพื่อเป็นที่ระลึกแก่การถอนสัมปทานการค้าฝิ่นโดยนายอำเภอ หลิน เจ๋อสวี (จีน: 林則徐) ตำบลหู่เหมิน มณฑลกวางตุ้ง ก่อนสงครามฝิ่น (จีน: 虎门销烟) ครั้งแรก

สมัชชาใหญ่แห่งสหประชาชาติ มีมติที่ 41/111 เริ่มสอดส่องสังเกตสถานการณ์ยาเสพติดทั่วโลกเมื่อ 7 ธันวาคม พ.ศ. 2530 (ค.ศ. 1987) 

รายงานของสหประชาชาติว่าด้วยการใช้ยาเสพติดทั่วโลก
ประเมินมูลค่าการค้ายาในทางที่ผิดถึง 322 พันล้านดอลลาร์สหรัฐ ต่อปี

## อ้างอิง

## อ้างอิงและแหล่งข้อมูลอื่น
* วันต่อต้านยาเสพติดโลก 
* โฮมเพจของสหประชาชาติว่าด้วย International Day against Drug Abuse and Illicit Trafficking

ต่อต้านยาเสพติดโลก
หมวดหมู่:วันสำคัญในเดือนมิถุนายน
หมวดหมู่:ยาเสพติด
วิกิคำคม

**วิกิคำคม** () เป็นหนึ่งในโครงการของมูลนิธิวิกิมีเดีย โดยมีเป้าหมายรวบรวมคำคมจากบุคคลสำคัญ คำสุภาษิตและคำพังเพยจากทั่วมุมโลก โดยในวิกิคำคมจะมีการใช้งานทั้งหมดเป็นภาษาไทย ซึ่งข้อความบางส่วนดัดแปลง หรือแปลความมาจากวิกิคำคมในภาษาอื่น วิกิคำคมใช้ซอฟต์แวร์มีเดียวิกิ ซึ่งเป็นซอฟต์แวร์เดียวกันกับวิกิพีเดีย

## อ้างอิง

## แหล่งข้อมูลอื่น
* เว็บไซต์วิกิคำคม
* เว็บไซต์วิกิคำคมภาษาไทย

คำคม
หมวดหมู่:เว็บไซต์
ภาษาจอร์เจีย

**ภาษาจอร์เจีย** หรือ **ภาษาคาร์ตเวเลียน** (; ) เป็นภาษาทางการของประเทศจอร์เจีย ซึ่งเป็นสาธารณรัฐในเทือกเขาคอเคซัส เป็นภาษาหลักของประชากรประมาณ 4,000,000 คนในประเทศจอร์เจียเอง (คิดเป็น 83% ของประชากร) และอีก 3.4 ล้านคนในประเทศอื่น ๆ  (ส่วนใหญ่ใน ตุรกี รัสเซีย สหรัฐอเมริกา ยุโรป และชุมชนขนาดเล็กในอิหร่านและอาเซอร์ไบจาน) เป็นภาษาทางวรรณกรรมสำหรับ กลุ่มชนชาติทางมานุษยวิทยาของชาวจอร์เจียทั้งหมด โดยเฉพาะคนที่พูดภาษาคอเคซัสใต้ภาษาอื่น ๆ  ได้แก่ ชาวสวาน (Svan), ชาวเมเกรเลียน (Megrelian), และลาซ (Laz)

จอร์จเอีย
จอร์จเอีย
จอร์จเอีย
จอร์จเอีย
ลินเนจ

**ลินเนจ** (Lineage) เป็นเกมแบบ MMORPG (RPG ออนไลน์ Multiplayer ขนาดใหญ่) สร้างโดย NCsoft ของประเทศเกาหลีใต้ เป็นเกมออนไลน์สองมิติมุมมองแบบไอโซเมตริกโอเวอร์เฮด คล้ายกับเกม *[[Ultima Online]]* และ *[[Diablo II]]*

ภาคต่อของเกมลินเนจ คือ ลินเนจ 2 ซึ่งดำเนินเนื้อเรื่องก่อนลินเนจภาคนี้อยู่ 150 ปี และยังมีภาคต่ออีกหนึ่งภาคคือ ลินเนจ เอเทอร์นัล ซึ่งดำเนินเรื่องราวหลังจากภาคนี้ และเป็นเกมภาคสุดท้ายของซีรีส์ ลินเนจด้วย

## แหล่งข้อมูลอื่น
* เว็บไซต์อย่างเป็นทางการของลินเนจ
* ฐานข้อมูลลินเนจ

หมวดหมู่:เกมออนไลน์
หมวดหมู่:เกมสำหรับวินโดวส์
หมวดหมู่:เกมจากค่ายเอ็นซีซอฟต์
หมวดหมู่:วิดีโอเกมที่พัฒนาขึ้นในประเทศเกาหลีใต้
โคฟี แอนนัน

**โคฟี แอนนัน** (; 8 เมษายน ค.ศ. 1938 – 18 สิงหาคม ค.ศ. 2018) เป็นนักการทูตชาวกานา และเป็นอดีตเลขาธิการองค์การสหประชาชาติลำดับที่ 7 โดยรับตำแหน่งเมื่อวันที่ 1 มกราคม ค.ศ. 1997 และหมดวาระเมื่อวันที่ 31 ธันวาคม ค.ศ. 2006 โคฟี แอนนัน เคยได้รับรางวัลโนเบลสาขาสันติภาพเมื่อปี ค.ศ. 2001 ด้วย

เมื่อปี พ.ศ. 2549 โคฟีได้ถวายรางวัลความสำเร็จสูงสุดด้านการพัฒนามนุษย์แด่พระบาทสมเด็จพระมหาภูมิพลอดุลยเดชมหาราช บรมนาถบพิตร ในฐานะที่ทรงอุทิศพระองค์พัฒนามนุษย์ด้านคุณภาพชีวิตของประชาชนทั่วประเทศ เป็นรูปพานทรงกลม ทำด้วยเงินบริสุทธิ์ ประกาศราชสดุดีเฉลิมพระเกียรติคุณเนื่องในโอกาสที่ทรงครองราชย์ครบ 60 ปี เป็นรางวัลชิ้นแรกของโครงการ

## อ้างอิง

หมวดหมู่:เลขาธิการสหประชาชาติ
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:นักการทูตชาวกานา
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:บุคคลจากคูมาซี
แหลมคะแนเวอรัล

[thumbnail|290px|ภาพแหลมคะแนเวอรัลจากอวกาศ, [สิงหาคม พ.ศ. 2534]]
**แหลมคะแนเวอรัล** () เป็นแหลมที่อยู่ในรัฐฟลอริดา ประเทศสหรัฐอเมริกา ด้านชายฝั่งมหาสมุทรแอตแลนติก เป็นที่ตั้งของศูนย์อวกาศเคนเนดี และยานอวกาศส่วนใหญ่ของสหรัฐถูกส่งขึ้นจากฐานส่งจรวดที่นี่

ในช่วงปี พ.ศ. 2506 ถึง 2519 (ค.ศ. 1963-1976) แหลมคะแนเวอรัลถูกเรียกว่า แหลมเคนเนดี (Cape Kennedy) เพื่อเป็นเกียรติแก่ประธานาธิบดีจอห์น เอฟ. เคนเนดี ที่สนับสนุนด้านอวกาศของสหรัฐเป็นอย่างมาก โดยเมื่อประธานาธิบดีเคนเนดีเสียชีวิตจากการถูกลอบสังหารในปี พ.ศ. 2506 ภรรยาม่ายของเขาคือ แจกเกอลีน เคนเนดี ได้เสนอให้ประธานาธิบดีลินดอน จอห์นสัน เปลี่ยนชื่อศูนย์อวกาศแหลมคะแนเวอรัลเสียใหม่ ซึ่งประธานาธิบดีจอห์นสันตัดสินใจเปลี่ยนชื่อทั้งศูนย์อวกาศและแหลมด้วย อย่างไรก็ตามได้มีการเปลี่ยนชื่อกลับคืนใน ค.ศ. 1976 หลังจากมีกฎหมายคืนชื่อดั้งเดิมของรัฐฟลอริดาออกมา

## อ้างอิง

* Cliff Lethbridge. *[http://www.spaceline.org/capehistory/1a.html The history of cape Canaveral chapter 1: Cape Canaveral before rockets (B.C.-1948)]*

## แหล่งข้อมูลอื่น
* Local history exhibit with photos. 
* History of Cape Canaveral
* City of Cape Canaveral, FL
* Microsoft Terra Server image of Cape Canaveral and surroundings 
* Google Maps imagery
* Discover Cape Canaveral, FL 
* The Straight Dope: Why did they change the name of Cape Kennedy back to Cape Canaveral? 
* NASA's official Kennedy Space Center page
* Map of Cape Canaveral, John F. Kennedy Space Center and the Space Shuttle Landing Facility 
* Images of America: Cape Canaveral by Ray Osborne 
* 
* Nautical Chart of Cape Canaveral 

หมวดหมู่:รัฐฟลอริดา
หมวดหมู่:แหลม
บัตรภาพตราไปรษณียากร

thumb|200x200px|บัตรภาพตราไปรษณียกรชุด นิโคไล โกโกล
**บัตรภาพตราไปรษณียากร** () หรือ เรียกสั้น&nbsp;ๆ ว่าบัตรภาพฯ ประกอบไปด้วยแสตมป์ผนึกบนด้านหน้าของโปสการ์ดที่มีภาพสอดคล้องกัน และตราประทับก็ยังเกี่ยวข้องกับเรื่องราวบนแสตมป์อีกด้วย การสะสมในลักษณะนี้เรียกว่า *maximaphily* และเป็นที่นิยมมากในยุโรป แต่เดิมนักสะสมต้องค้นหาโปสการ์ดที่เกี่ยวข้องเอง แต่ในปัจจุบันไปรษณีย์ของหลาย&nbsp;ๆ ประเทศรวมไปถึงประเทศไทยได้ออกบัตรภาพฯ สำเร็จรูปมาจำหน่ายให้กับนักสะสมแสตมป์

สำหรับประเทศไทย บัตรภาพฯ ที่จำหน่ายมี 2 แบบ คือ **บัตรภาพฯ แบบธรรมดา** ซึ่งเป็นโปสการ์ดเปล่า ยังไม่ได้ติดแสตมป์ และ**บัตรภาพฯ แบบสมบูรณ์** ซึ่งติดแสตมป์และประทับตราเรียบร้อยแล้ว แบบธรรมดามักออกวางจำหน่ายก่อนแสตมป์ออกจริงประมาณสองอาทิตย์เพื่อมีเวลาให้นักสะสมเตรียมตัว ส่วนแบบสมบูรณ์จะออกพร้อมแสตมป์ชุดที่เกี่ยวข้อง

บัตรภาพฯ ชุดแรกของไทยคือ ชุดการแข่งขันกีฬาแห่งชาติ (แสตมป์วันแรกจำหน่าย 22 มกราคม พ.ศ. 2527) โดยบัตรภาพฯ รุ่นแรก&nbsp;ๆ มีเฉพาะแบบธรรมดาเท่านั้น บัตรภาพฯ แบบสมบูรณ์ชุดแรกคือ ชุดสัปดาห์สากลแห่งการเขียนจดหมาย พ.ศ. 2529 (แสตมป์วันแรกจำหน่าย 5 ตุลาคม พ.ศ. 2529) ปัจจุบันไปรษณีย์ของไทยได้ยกเลิกการออกบัตรภาพฯ แล้ว นักสะสมจำเป็นต้องหาโปสการ์ดมาติดแสตมป์และประทับตราด้วยตัวเอง

บัตรภาพฯ สามารถส่งได้ทางไปรษณีย์ได้ โดยที่ทางไปรษณีย์ไทยวางกฎเกณฑ์ของบัตรภาพฯว่าจะต้องติดแสตมป์ด้านที่เขียนที่อยู่ผู้รับของโปสการ์ดให้พอกับค่าไปรษณีย์อีกด้วย นอกเหนือจากแสตมป์ที่ติดบนด้านที่เป็นรูปภาพ

หมวดหมู่:แสตมป์
NED

**NED** อาจหมายถึง:

* เนชั่น เอ็ดดูเทนเมนท์ (Nation Edutainment) - บริษัทย่อยในเครือเนชั่นมัลติมีเดียกรุ๊ป จัดจำหน่ายการ์ตูน
* ประเทศเนเธอร์แลนด์ รหัสประเทศที่ใช้ในการแข่งขันโอลิมปิก
บุรพัฒน์

thumb|การจัดเปิดบูธของสำนักพิมพ์บุรพัฒน์

**สำนักพิมพ์บุรพัฒน์** () เป็นสำนักพิมพ์ในประเทศไทย ที่พิมพ์หนังสือการ์ตูน โดยเน้นการ์ตูนจีนจากประเทศฮ่องกงเป็นหลัก

## รายชื่อหนังสือการ์ตูน
### การ์ตูนจีน-ฮ่องกง
* ฟงอวิ๋น ขี่พายุทะลุฟ้า (การ์ตูน)
* จอมคนแผ่นดินเดือด (การ์ตูน)
* หงสาจอมราชันย์
* จอมราชันย์อหังการ์
* กระบี่พลิกเมฆา
* ชุด Warlords
:* จ้าวนักรบกลียุค
:* ฟีนิกซ์ จ้าวนักรบกลียุค
* ลูกปลาน้อย เซียวฮื่อยี้
* สำนักพยัคฆ์มังกร
* The Monkey King ซุนหงอคง พญาลิงอหังการ
* 8 เทพอสูรมังกรฟ้า
* ดาบมังกรหยก
* มังกรหยก จอมยุทธ์ล่าอินทรี
* จอมกระบี่ ฟ้าบันดาล
* ศึกเทพศาสตรา
* ลูกมังกรหยก วีรบุรุษจ้าวอินทรี
* กลยุทธซุนจื่อ
* สามก๊ก ภาคปราบกบฏเตียวก๊ก
* พลิกฟ้าผ่ายุทธ์จักรโกวเล้ง
* ดาบคลั่งฟ้าสังหาร            
* ตำนานจักรพรรดิ มังกรราชวงศ์ถัง

### การ์ตูนไต้หวัน
* 

### การ์ตูนไทย
* ไกรทอง
* กากี
* หลวงพ่อปัญญานันทภิกขุ ฉบับการ์ตูน
* ขบวนการเสรีไทย
* พระมหาสมปองธรรมะ Delivery
* สงครามโลกครั้งที่ 1 ฉบับการ์ตูน
* สงครามโลกครั้งที่ 2 ฉบับการ์ตูน
* ตำนานสมเด็จพระนเรศวรมหาราชกู้ชาติ
* ตำนานสมเด็จพระเจ้าตากสิกมหาราช กู้ชาติ
* จตุคามรามเทพ
* ขบวนการเสรีไทย
* ปริศนาอสูรกาย

### การ์ตูนญี่ปุ่น/เกาหลี
* บอกรักเธอผ่านหลังไมค์ 
* ซูมรักผ่านเลนส์ 
* นางฟ้าล่าปีศาจ 
* สะดุดรัก จอมโจรพริกขี้หนู
* ศึกศิลามหัศจรรย์ อัลบาทรอส
* ยุทธภูมิกระเพาะเหล็ก

## รายชื่อหนังสืออื่น ๆ
* ฟงอวิ๋น ขี่พายุทะลุฟ้า (นิยาย)
* ภาค 1 ลมเมฆประสาน 3 เล่มจบ
* ภาค 2 หาญกล้าท้าเทวะ 3 เล่มจบ
* ภาค 3 พิศวาสล่มเมือง 2 เล่มจบ
* ภาค 4 หมู่มารลำพอง 3 เล่มจบ

## แหล่งข้อมูลอื่น
* บจก. บูรพัฒน์ คอมิคส์ พับลิเคชันส์

หมวดหมู่:สำนักพิมพ์ไทย
หมวดหมู่:เครือผู้จัดการ
หมู

**หมู** หรือ **สุกร** () เป็นสัตว์เลี้ยงขนาดใหญ่ ซึ่งมีบรรพบุรุษ คือ หมูป่า (*Sus scrofa*) สามารถจำแนกเป็นสปีชีส์ย่อยของหมูป่าหรือเป็นอีกสปีชีส์หนึ่งแยกต่างหาก หัวและความยาวลำตัวอยู่ระหว่าง 0.9 ถึง 1.8 เมตร ตัวโตเต็มวัยหนักระหว่าง 50 ถึง 350 กิโลกรัม หมูแม้จะเป็นสัตว์กีบคู่ซึ่งมักกินพืชเป็นอาหาร แต่กินได้ทั้งพืชและสัตว์เป็นอาหารเหมือนกับบรรพบุรุษหมูป่า หมูมีวิวัฒนาการกระเพาะอาหารใหญ่ขึ้นและลำไส้ยาวขึ้นเพราะพืชย่อยได้ยากกว่าเนื้อ

## อ้างอิง

## แหล่งข้อมูลอื่น

* การเลี้ยงสุกร 
* การเลี้ยงหมู สายพันธุ์ภูพาน

หมวดหมู่:สัตว์เชื่อง
หมวดหมู่:สัตว์กีบคู่

หมวดหมู่:ปศุสัตว์
ธรรมศาสตร์

**ธรรมศาสตร์** อาจหมายถึง

* ธรรมศาสตร์ (Dharmaśāstra), ศาสตร์ของอินเดียที่ว่าด้วยกฎเกณฑ์ในการปฏิบัติตัวทางสังคมและศาสนา 
* พระธรรมศาสตร์ หรือ **มนูธรรมศาสตร์** เป็นคัมภีร์กฎหมายเก่าแก่ของอินเดีย ถือเป็นต้นกำเนิดแห่งกฎหมาย
* วิชาธรรมศาสตร์ ตรงกับคำว่า moral science ในภาษาอังกฤษ ในประเทศไทยหมายถึงวิชาหนึ่งที่เน้นวิชากฎหมายเป็นหลัก แต่มีวิชาสังคมศาสตร์อื่นเช่น รัฐศาสตร์และเศรษฐศาสตร์ แทรกอยู่ด้วย
* สำนักธรรมศาสตร์และการเมือง สำนักหนึ่งในราชบัณฑิตยสถานของประเทศไทย มีแบบอย่างมาจาก Académie des Sciences Morales et Politiques ใน Institut de France ของประเทศฝรั่งเศส
* มหาวิทยาลัยธรรมศาสตร์ มหาวิทยาลัยของประเทศไทย เมื่อก่อตั้งใช้ชื่อ *มหาวิทยาลัยวิชาธรรมศาสตร์และการเมือง* เดิมสอนวิชาด้านกฎหมายและการปกครองเป็นหลัก
** โรงเรียนประถมศึกษาธรรมศาสตร์ โรงเรียนสังกัดสำนักงานคณะกรรมการประถมศึกษาแห่งชาติ ในบริเวณมหาวิทยาลัยธรรมศาสตร์ ศูนย์รังสิต
** โรงพยาบาลธรรมศาสตร์เฉลิมพระเกียรติโรงพยาบาลสังกัดสำนักงานอธิการบดีมหาวิทยาลัยธรรมศาสตร์  ในบริเวณมหาวิทยาลัยธรรมศาสตร์ ศูนย์รังสิต
ทางรถไฟ

thumb|ทางรถไฟในไซตามะ

**ทางรถไฟ** เป็นเส้นทางการคมนาคมขนส่งสินค้าและผู้โดยสาร โดยมีรถไฟเป็นยานพาหนะ รางรถไฟนั้นประกอบด้วยรางสองราง ซึ่งปกติทำมาจากเหล็กกล้า วางบนวัตถุที่ตั้งฉากกับตัวราง โดยสร้างจากไม้หรือคอนกรีต วัตถุนี้เป็นตัวกำหนดระยะระหว่างของรางเรียกว่า "เกจ" (gauge)

## ประวัติรางรถไฟ
รางรถไฟเหล็กเริ่มปรากฏในศตวรรษที่ 18 ในปี ค.ศ. 1802 วิศวกรชาวอังกฤษนามว่า วิลเลียม เจสสป (William Jessop) ได้ออกแบบและนำรางเหล็กมาใช้ โดยเปิดให้บริการ ทางรถไฟเซอร์เรย์ไอเอิร์น (Surrey Iron Railway) ในทางใต้ของกรุงลอนดอน ในขณะนั้นยังใช้เพียงรถม้าลาก

ทางรถไฟแรกที่นำหัวรถจักรไอน้ำมาใช้คือรถไฟสาย สตอกตัน-ดาร์ลิงตัน (Stockton and Darlington) ในภาคเหนือของประเทศอังกฤษ โดยเปิดให้บริการเมื่อ 25 สิงหาคม พ.ศ. 2368 (ต้นรัชกาลที่ 3) ต่อจากนั้นก็มีทางรถไฟอีกหลายสายเติบโตขึ้นตามมา เช่น สายลิเวอร์พูล-แมนเชสเตอร์ ต่อจากนั้นทางรถไฟจึงแพร่หลายทั่วเกาะอังกฤษและต่อมาทั่วโลก

การพัฒนาทางเทคโนโลยีรถไฟก้าวกระโดดไปอีกขั้นเมื่อ แกรนวิลล์ ที. วูดส์ (Granville T. Woods) นำสายไฟฟ้ามาจ่ายกระแสให้รถไฟ ซึ่งนำไปสู่รางรถไฟแบบไฟฟ้า

และในสมัยนี้มีหลายประเทศที่ได้นำเทคโนโลยีรถไฟความเร็วสูงมาใช้

### ประวัติรางรถไฟไทย
ทางรถไฟสายแรกของรัฐบาลไทย คือ ทางรถไฟสายกรุงเทพฯ-นครราชสีมา  โดยประกาศสร้างทางรถไฟสยามจาก กรุงเทพมหานคร ถึงเมืองนครราชสีมา ลงวันที่ 22 มีนาคม พ.ศ. 2434 แต่ปรากฏว่าหลังจากก่อสร้างไปได้ไม่นาน บริษัทอังกฤษผู้รับสัมปทานไม่สามารถสร้างทางรถไฟได้เสร็จตามสัญญา กรมรถไฟหลวงจึงเลิกจ้างแล้วดำเนินการก่อสร้างเองจนเปิดใช้การได้ช่วงแรกกรุงเทพฯ-อยุธยา (71 กิโลเมตร) ในวันที่ 26 มีนาคม พ.ศ. 2440

## ดูเพิ่ม
* รถไฟ
* รถไฟฟ้า
* สถานีรถไฟ
* ขนาดความกว้างรางรถไฟ

## อ้างอิง

## แหล่งข้อมูลอื่น

*R@il-Th@i
*รถไฟไทยดอตคอม
*ร.ฟ.ท.
*เว็บบอร์ดรถไฟฟ้าใต้ดิน 
*สารานุกรมรถไฟไทย 

หมวดหมู่:การขนส่ง

หมวดหมู่:โครงสร้างพื้นฐานทางรถไฟ
ดอกไม้ไฟ

thumb|300px|right|พลุแสดงแสงสีต่าง ๆ ในท้องฟ้า

**ดอกไม้ไฟ** หรือเรียกกันทั่วไปว่า **พลุ**  เป็นอุปกรณ์ในหมวดหมู่วัตถุระเบิดชนิดหนึ่ง ลักษณะของพลุประกอบด้วย เสียง แสง ควัน และเถ้า พลุถูกออกแบบให้เผาไหม้และจุดระเบิดที่แสงสีต่าง ๆ พลุถูกใช้ในเกือบทุกประเทศทั่วโลก

เชื่อกันว่าชาวจีนเป็นผู้ค้นคิดพลุและดอกไม้ไฟก่อนชาติอื่น ๆ (อันเป็นผลสืบเนื่องจากการประดิษฐ์คิดค้นดินปืนของชาติจีนนั่นเอง) เพื่อใช้ในงานรื่นเริง เช่น วันตรุษจีน หรือวันสารทจีน และยังนิยมใช้สืบมาจนปัจจุบัน

## การใช้งาน
พลุเป็นอุปกรณ์ที่มีการใช้งานกว้างขวาง โดยทั่วไปพลุจะใช้ในงานแสดง งานบันเทิง และในงานรื่นเริงทั้งในด้านวัฒนธรรมและทางศาสนา และเราพบเห็นการแสดงพลุได้บ่อยที่สุดในเทศกาลวันขึ้นปีใหม่ของทุกปี

นอกจากนี้ยังมีการใช้พลุเป็นยุทโธปกรณ์ เป็นพลุส่องสว่าง สำหรับนำทาง หรือบอกตำแหน่งในการรบ หรือการลำเลียงทางการทหาร

## วัตถุดิบในการทำดอกไม้ไฟหรือพลุ
* ท่อพีวีซี
* ดินปืน
* ดินประสิว
* ดินกลาง ซึ่งเป็นสารควบคุม ต้องขออนุญาตจากทางกระทรวงกลาโหม
* กำมะถัน
* ถ่าน
* ประทัด
* กระดาษ
* ไข่นกพลาสติก

สารเคมีแต่ละตัวก็สามารถเข้ากันได้ บางอย่างก็เข้ากันไม่ได้ หมายความว่าถ้าเข้ากันแล้วอาจจะทำให้เกิดอันตรายหรือกระทบกระเทือนก็สามารถทำให้ระเบิดได้ บางอย่างเข้ากันไว้เมื่อนำไปเก็บไว้อาจจะทำปฏิกิริยาต่อกันสามารถลุกติดไฟขึ้นมาได้เองซึ่งเป็นอันตรายมากหากเก็บไว้ไม่เป็นที่เป็นทางแต่ทั้งนี้ทั้งนั้นไม่ได้หมายความว่ามันจะติดได้เองเสมอไปแต่มันอาจจะติดหรือไม่ติดก็ได้ข้อนี้เราก็ต้องระวังไว้ก่อน                        

ส่วนประกอบของพลุ ประกอบด้วย 5 ส่วนหลัก ๆ ได้แก่ 
*ภาชนะบรรจุ 
*Star เม็ดสี เกิดปฏิกิริยาเคมีหลังการระเบิด ได้เป็นสีสันสวยงามต่าง ๆ 
*Burst charge เชื้อปะทุ ประกอบด้วยดินปืนอย่างหยาบอัดแน่นอยู่ภายใน ส่วนใหญ่เป็นโพแทสเซียมไนเตรต 75% รวมกับถ่านกัมมันต์ 15% และกำมะถัน 10% แต่ในปัจจุบันอาจใช้สารเคมีชนิดอื่นร่วมด้วย
*Fuse ชนวนถ่วงเวลา เป็นส่วนแรกที่เกิดการเผาไหม้หลัก ช่วยหน่วงเวลาให้ดอกไม้ไฟระเบิดในความสูงที่ต้องการ
*Lift charge ส่วนฐานของดอกไม้ไฟ เป็นแท่งไม้หรือแท่งพลาสติกยื่นมาด้านล่าง ช่วยให้ดอกไม้ไฟพุ่งขึ้นในทิศทางตรง 

พลุเป็นที่นิยมกันมากปัจจุบันนี้ก็ยังนิยมกันตามชานเมืองหรือชนบท งานที่นิยมใช้กันอย่างกว้างขวาง ได้แก่ งานศพ (หมายถึง พลุดัง) พลุดังหรือ พลุปลง หมายถึงพลุที่มีเสียงดังมากมักจุดกันเวลาเผาศพประมาณบ่าย 4 โมง เพื่อเป็นอาณัติสัญญาณว่าได้เผาร่างอันไร้วิญญาณของบุคคลที่ล่วงลับไปแล้ว ผู้ที่ได้ยินก็จะเกิดการปลงว่าโลกนี้ล้วนเป็นอนิจจังอีกไม่นานก็อาจรวมถึงตัวเรา และอโหสิกรรมให้แก่ผู้ล่วงลับ

## แหล่งข้อมูลอื่น


หมวดหมู่:วัฒนธรรม
หมวดหมู่:วัตถุระเบิด
หมวดหมู่:สิ่งประดิษฐ์ของจีน
หมวดหมู่:การฉลองปีใหม่
เครื่องราชกกุธภัณฑ์ไทย

thumb|เครื่องเบญจราชกกุธภัณฑ์ไทย ประกอบด้วย พระมหาพิชัยมงกุฎ พระแสงขรรค์ชัยศรี ธารพระกรชัยพฤกษ์ พัดวาลวิชนีและพระแส้จามรี และฉลองพระบาทเชิงงอน
**เครื่องราชกกุธภัณฑ์** หมายถึงกกุธภัณฑ์ต่าง ๆ ที่ใช้ในพระราชพิธีบรมราชาภิเษกพระมหากษัตริย์แห่งประเทศไทยและพระราชพิธีที่สำคัญอื่น ๆ เครื่องราชกกุธภัณฑ์แห่งประเทศไทย ระบุไว้ในอภิธานัปปทีปิกา คาถาที่ 358 ว่า พระขรรค์ ฉัตร อุณหิส ฉลองพระบาท วาลวีชนี คือ มีฉัตรแทนธารพระกร หรือเรียกรวมกันว่า "เบญจราชกกุธภัณฑ์"

กกุธภัณฑ์มีความสำคัญยิ่งเพราะเป็นเครื่องหมายแห่งความเป็นพระราชาธิบดี จึงเป็นสิ่งที่จะต้องนำขึ้นทูลเกล้าฯ ถวายในพระราชพิธีบรมราชาภิเษก 
เครื่องราชกกุธภัณฑ์ประกอบด้วย

ในจดหมายเหตุบรมราชาภิเษกรัชกาลที่ 2 มีทั้งฉัตรและธารพระกร พระแสงขรรค์ พระแสงดาบ วาลวีชนี พระมหาพิชัยมงกุฎ และฉลองพระบาท รวมเป็น 7 สิ่ง

## ดูเพิ่ม
* เครื่องราชกกุธภัณฑ์

## อ้างอิง

หมวดหมู่:เครื่องราชกกุธภัณฑ์ไทย
ไก่

thumb|ลูกเจี๊ยบขณะมีอายุได้หนึ่งวัน

**ไก่** เป็นสัตว์ปีก มีหลากหลายสายพันธุ์ที่อยู่ในป่าเช่นไก่ป่าอินเดียและไก่ป่าลังกา มีต้นกำเนิดจากเอเชียตะวันออกเฉียงใต้ บินได้ในระยะสั้น หากินตามพื้นดิน ตกไข่ก่อนแล้วจึงฟักเป็นตัว ตัวผู้หงอนใหญ่และเดือยยาว

เดิมทีไก่เคยเลี้ยงไว้เฉพาะในการแข่งขันหรือในโอกาสพิเศษ ยังไม่เคยมีใครเลี้ยงไก่ไว้เป็นอาหารจนกระทั่งสมัยเฮลเลนิสต์ (ศตวรรษที่ 4–2 ก่อนคริสต์ศักราช) โดยหลักมนุษย์เลี้ยงไก่ไว้เป็นแหล่งอาหาร (บริโภคทั้งเนื้อและไข่) และสัตว์เลี้ยง

ไก่ถือเป็นหนึ่งในสัตว์เลี้ยงที่กระจายตัวอย่างแพร่หลายและพบได้ทั่วไปมากที่สุด ณ ค.ศ. 2018 มีประชากรไก่รวม 2.37 หมื่นล้านตัว เพิ่มขึ้นจาก 1.9 หมื่นล้านตัวใน ค.ศ. 2011 และมีไก่บนโลกนี้มากกว่านกชนิดอื่น ๆ

การศึกษาทางพันธุกรรมแสดงให้เห็นถึงต้นกำเนิดหลายแห่งในเอเชียใต้, เอเชียตะวันออกเฉียงใต้ และเอเชียตะวันออก แต่เคลดที่พบในทวีปอเมริกา, ยุโรป, ตะวันออกกลาง และแอฟริกามีต้นกำเนิดจากอนุทวีปอินเดีย ไก่เริ่มแพร่กระจายจากอินเดียโบราณไปที่ลิเดียในเอเชียไมเนอร์ตะวันตก แล้วไปที่กรีซในศตวรรษที่ 5 ก่อนคริสตกาล ตามรายงานจากพงศาวดารฟาโรห์ทุตโมสที่ 3 ในประโยค "นกที่ออกลูกทุกวัน" ทำให้รู้ว่าไก่เป็นที่รู้จักในอียิปต์มาตั้งแต่กลางศตวรรษที่ 15 ก่อนคริสตกาล โดยมาจากดินแดนระหว่างซีเรียกับชินอาร์ บาบิโลเนีย

## อ้างอิง

## อ่านเพิ่ม
* 
* 
* 

## แหล่งข้อมูลอื่น

* 
* Video: Chick hatching from egg

หมวดหมู่:สัตว์เชื่อง

หมวดหมู่:ไก่ป่า
หมวดหมู่:ชนิดย่อย
เทพมารสะท้านภพ

**เทพมารสะท้านภพ** (; ) เป็นผลงานนิยายกำลังภายในเรื่องที่ 3 ของหวงอี้ นับเป็นเรื่องถัดจาก เหยี่ยวเหนือฟ้า (เทพทลายนภา) และขุนศึกสะท้านปฐพี เริ่มเขียนเมื่อ พ.ศ. 2535 หลังจากนี้จึงเขียนเรื่อง เจาะเวลาหาจิ๋นซี

ฉบับแปลไทยแปลโดย น.นพรัตน์ ลิขสิทธิ์ของสำนักพิมพ์สยามอินเตอร์บุ๊คส์ โดยแปลหลังจากเรื่องเจาะเวลาหาจิ๋นซี และมังกรคู่สู้สิบทิศ น.นพรัตน์แปลจากฉบับปรับปรุงของหวงอี้ เริ่มวางจำหน่ายเดือนพฤษภาคม พ.ศ. 2548 ความยาว 18 เล่ม ราคาเล่มละ 190 บาท

## ฉบับการ์ตูนและละครชุด

เทพมารสะท้านภพฉบับการ์ตูนถูกแบ่งเป็น 2 เรื่อง โดยเนื้อเรื่องในช่วงแรกใช้ชื่อว่า "ฟานอวิ๋น จอมกระบี่สายฟ้า" ของสำนักพิมพ์สยามอินเตอร์คอมิกส์ ความยาว 3 เล่ม ส่วนเนื้อเรื่องในส่วนที่เหลือเป็นลิขสิทธิ์ของสำนักพิมพ์บูรพัฒน์ ใช้ชื่อว่า "กระบี่พลิกเมฆา" เหมือนฉบับนิยาย

เทพมารสะท้านภพยังถูกดัดแปลงเป็นละครชุดทางโทรทัศน์ของสถานี TVB ความยาว 40 ตอน ฉายในประเทศจีนเมื่อ พ.ศ. 2549

## เนื้อเรื่อง

เนื้อเรื่องเกิดขึ้นในสมัยต้นราชวงศ์หมิงยุคที่จูหยวนจางครองบัลลังก์ได้สักระยะหนึ่ง กล่าวถึงกระบี่คลุมวรุณล่างฟานหวินนัดประลองกับปรมาจารย์มารผังปาน พร้อมกันนั้นยังเกิดเหตุการณ์ไม่คาดคิดขึ้นมามากมายทั้งการกู้ราชวงศ์มองโกลของฟางเยี่ยหวี่ อีกทั้งเรื่องราวของเด็กกำพร้าหานป๋อเด็กรับใช้ที่พบเจอกับโชคอันมหัศจรรย์ได้ก้าวขึ้นมาเป็นจอมยุทธ์ชั่วข้ามคืน

## รายชื่อตัวละคร
* กระบี่คลุมวรุณล่างฟานหวิน
* ปรมาจารย์มารผังปาน
* ภูตบดีซวีเยออู๋
* โจรท่องโดดเดี่ยวฟั่นเหลียงจี๋
* อธรรมศักดิ์สิทธิ์ลี่เย่อไห่
* หัตถ์พิษเฉียนหลอ
* หานป๋อ
* ฟงสิงเลี่ย
* ชิฉางเจิง
* ฉินเมิ่งเหยา
* ฟางเยี่ยหวี่
* จิ้นปิงหวิน
* เจินซู่สั้ง
* ตันอี้หยู
* หลวงจีนกระบี่ปู้เส่อไต้ซือ
* จูหยวนจาง
* เหลิงเอี้ยน
* ธรรมมาจารย์อาทิตย์
* ซ่านกวนอิง
* ตี้หวี่ซือ
* บ่วงปิศาจหลิงจ้านเทียน
* มนุษย์บัณเฑาะหลี่เช่อเม่ย

## สิบยอดฝีมือฝ่ายอธรรม
* กระบี่คลุมวรุณล่างฟานหวิน
* หัตถ์พิษเฉียนหลอ
* ขุนโจรทมิฬเช่อจุนซิ่น
* อธรรมศักดิ์สิทธิ์ลี่เย่อไห่
* โจรท่องโดดเดี่ยวฟั่นเหลียงจี๋
* ดาบมือซ้ายฟงหาน
* หมอพิษเลี่ยเจิ้นเป่ย
* หอกพลั่วเหินบินคู่จั่นหวี่
* เจ้าสำนักรื่นรมณ์ม่ออี้เสียน
* เจ้าหมู่ตึกสิบโฉดถันอิงโสว่

## สิบสุดยอดหญิงงาม
* ฉินเมิ่งเหยา
* จิ้นปิงหวิน
* ซวีเยี่ยเวี่ย
* กงจู้อลงค์กรณ์กู่จื่อเซียน
* เหลียนซิ่วซิ่ว
* พระสนมเฉินกุ้ยเฟย
* กระบี่หอมจวงชิงซวง
* แม่ชีน้อยแห่งอารามมุ่นเมฆ
* เจ้าสำนักตันชิงหานปี้ฉุ่ย
* อิ๋งซ่านฮัว

## กรณีกับฉบับ คลุมพิรุณพลิกเมฆา
นิยายเรื่อง "ฟู่หวี่ฟานหวิน" ซึ่งเป็นชื่อภาษาจีนของเรื่องนี้ ได้มีฉบับแปลโดยแฟน ๆ แจกจ่ายให้อ่านกันบนอินเทอร์เน็ต ในชื่อเรื่องว่า **คลุมพิรุณพลิกเมฆา** ซึ่งแปลโดยคุณ Linmou อย่างไรก็ตามไม่ได้ทำการแปลจนจบเพราะมีฉบับลิขสิทธิ์และเกิดกรณีความคล้ายกับของสำนวนแปล

เมื่อสยามอินเตอร์บุ๊คส์ได้ซื้อลิขสิทธิ์เรื่อง ฟู่หวี่ฟานหวิน มา และ น.นพรัตน์ ได้แปลออกมาในชื่อว่า "เทพมารสะท้านภพ" ได้มีนักอ่านจำนวนหนึ่งซึ่งอ่านสำนวนแปลฉบับคลุมพิรุณพลิกเมฆามาแล้ว ตั้งข้อสังเกตว่า น.นพรัตน์ ลอกสำนวนการแปลของ Linmou มา ทำให้เกิดการวิจารณ์อย่างกว้างขวางบนอินเทอร์เน็ต อย่างไรก็ตาม น.นพรัตน์ ได้ให้สัมภาษณ์กับหนังสือพิมพ์กรุงเทพธุรกิจ ว่าเขาได้ลอกจากสำนวนแปลของตนเอง ที่เคยแปลซ้อมมือไม่ได้ตีพิมพ์ไว้เมื่อ พ.ศ. 2544

## แหล่งข้อมูลอื่น
* เทพมารสะท้านภพ 

หมวดหมู่:บันเทิงคดีกำลังภายใน
หมวดหมู่: งานเขียนของหวงอี้
ระบบสี CMYK

300px|right

**ระบบสี CMYK** เป็นระบบสีที่ใช้กับเครื่องพิมพ์ CMYK ย่อมาจาก cyan (ฟ้าอมเขียว) magenta (แดงอมม่วง) yellow (เหลือง) key (สีดำ - ไม่ใช้ B แทน black เพราะจะสับสนกับ blue) ซึ่งเป็นชื่อสีที่นำมาใช้ การผสมสีทั้งสี่นี้ จะทำให้เกิดสีได้อีกหลายร้อยสี นำมาใช้ในการพิมพ์สีต่าง ๆ ซึ่งปกติการเลือกใช้สีนั้น จะมีด้วยกันอยู่ 2 แบบคือ CMYK และ RGB สามารถแบ่งแยกประเภทการใช้งานได้ง่าย ๆ นั้นก็คือ ถ้าเป็นสีที่ต้องพิมพ์ออกมา ไม่ว่าจะพิมพ์ในรูปแบบใดก็ตาม จะต้องใช้ค่าสีของ CMYK แต่ถ้าต้องการสีที่แสดงผลออกทางหน้าจอ ก็จะเลือกใช้ RGB เท่านั้น ซึ่งหลักการดังกล่าว ในปัจจุบัน ยังมีผู้มีความเข้าใจในส่วนนี้น้อยมาก เนื่องจากว่า นักออกแบบมือสมัครเล่น หรือ มือใหม่ เวลาต้องการจะทำงานประเภทสิ่งพิมพ์ ก็มักตั้งค่าสีเป็น RGB เพราะว่าค่าสีดังกล่าวสีสดกว่า แต่เมื่อสั่งพิมพ์แล้ว ทำให้ค่าสีที่ออกมาผิดเพี้ยน มากหรือน้อย ก็ขึ้นอยู่กับสีที่เลือก เช่น เลือกสีแดง อาจจะได้สีชมพู เหลือสีม่วง อาจจะได้สีน้ำเงิน ดังนั้นผู้ที่ใช้โหมดสีควรจะทำความเข้าใจของงานให้มาก เพื่องานที่ออกมาจะได้ค่าสีที่ตรงกับความต้องการ

## การกำหนดค่าสี RGB
ในส่วนของ RGB การเลือกสีต่าง ๆ นั้น สามารถเลือกได้ถึง 2 สี - 16 ล้านสี (ข้อมูลอ้างอิงจากกระทรวงศึกษาธิการ หลักสูตรการศึกษาด้านเทคโนโลยีสารสนเทศ ฉบับปี 2545) โดยการเข้ารหัสสีของแต่ละแม่สี ทั้งสามสี (Red, Green และ Blue ตามลำดับ) โดยค่ารหัสแม่สีแต่ละแม่สี**ต้อง**เป็นเลขฐานสิบหก (ซึ่งมีตัวเลข 0-9 และ A-F) *2 ตัวต่อหนึ่งแม่สี* รวม 3 สี = 6 ตัวอักษร อย่างเช่นสี A2589D คือ เป็นสีที่มีค่าสีแดง (red) = A2, สีเขียว (green) = 58 และ น้ำเงิน (blue) = 9D

ในส่วนของ CMYK จะใช้หลักการเลือกสีรูปแบบเดียวกับ RGB แต่ว่าค่าสีจะถูกตัดออกไปเป็นจำนวนเยอะมาก ทำให้มีค่าสีอยู่แค่หลักร้อย หรือ พันกว่าสีเท่านั้น โดยที่ค่าสีของ CMYK จะตัดค่าสีที่ตาเรามองไม่เห็น หรือไม่สามารถแยกแยะออกถึงความใกล้เคียงกันมาเกินไปได้ อย่างในกรณีของใบไม้ ที่เราอาจจะมองว่าเป็นสีเขียว แต่ถ้าจะให้ระบุสีในใบไม้เดียวกันให้ใกล้เคียงที่สุด อาจจะได้คำตอบที่เป็น สีเขียว, เขียวแก่, เขียวแก่กว่า, เขียวอ่อน, เขียวอมเหลือง, เขียวแกรมฟ้า ฯลฯ อย่างหาข้อสรุปไม่ได้ เพราะในสายตาคนเรามักจะมองรูปแบบสีหลัก ๆ เท่านั้น ดังนั้นปัญหาเรื่องของสีโหมด CMYK จึงจะตัดค่าสีที่ห่างกันไม่มากออกไปเพียงเท่านั้น

## แหล่งข้อมูลอื่น
* 

หมวดหมู่:สี
หมวดหมู่:การพิมพ์
หมี

**หมี** จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับสัตว์กินเนื้อ จัดอยู่ในวงศ์ **[[Ursidae]]**  ออกลูกเป็นตัว ตาและใบหูกลมเล็ก ริมฝีปากยื่นแยกห่างออกจากเหงือก สามารถยืนและเดินด้วยขาหลังได้ ประสาทการดมกลิ่นดีกว่าประสาทตาและหู กินได้ทั้งพืชและสัตว์เป็นอาหาร

## การจำแนก
หมีจัดเป็นสัตว์เลี้ยงลูกด้วยนมที่มีขนาดใหญ่ ปัจจุบันได้มีการจำแนกหมีออกเป็นทั้งหมด 8 ชนิด (ไม่นับชนิดย่อย)  โดยมีการกระจายพันธุ์ไปในทุกภูมิภาคของโลก ตั้งแต่ไซบีเรียหรือขั้วโลกเหนือ, ทวีปอเมริกาเหนือ, ทวีปอเมริกาใต้, เอเชียใต้, เอเชียตะวันออก และเอเชียตะวันออกเฉียงใต้ แต่ไม่พบที่ทวีปแอฟริกาและโอเชียเนีย

## ชนิด
* หมีแพนด้าหรือแพนด้ายักษ์ (*Ailuropoda melanoleuca*)
* หมีแว่น (*Tremarctos ornatus*)
* หมีดำ (*Ursus americanus*)  
* หมีสีน้ำตาลหรือหมีกริซลีย์ (*Ursus arctos*) 
* หมีหมาหรือหมีคน  (*Helarctos malayanus*)
* หมีขั้วโลกหรือหมีขาว (*Ursus maritimus*)  
*หมีควาย (*Ursus thibetanus*)
* หมีสล็อธ (*Melursus ursinus*)

ในประเทศไทยมี 2 ชนิด คือ หมีควาย ตัวใหญ่ ขนยาวดำ ที่อกมีขนสีขาวรูปง่าม พบได้ในป่าทั่วประเทศ และหมีหมาหรือหมีคน ตัวเล็กกว่าหมีควาย ขนสั้นดำ ที่อกมีขนสีขาวรูปคล้ายเกือกม้า พบได้ตั้งแต่คอคอดกระลงไป

## อ้างอิง

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
สมมติฐาน

**สมมติฐาน** หรือสะกดว่า **สมมุติฐาน** () คือการอธิบายปรากฏการณ์ที่สามารถสังเกตได้ที่ถูกเสนอขึ้น ในทางวิทยาศาสตร์สมมติฐานจะเป็นสมมติฐานทางวิทยาศาสตร์ก็ต่อเมื่อสามารถทำการทดลองเพื่อพิสูจน์ได้ มักใช้เป็นมูลฐานแห่งการหาเหตุผล การทดลอง หรือการวิจัย  สำหรับในความหมายอื่น สมมติฐานอาจเป็นบรรพบทหรือญัตติที่จัดตั้งขึ้น เพื่อใช้ในการสรุปคำตอบของปัญหาประเภท *ถ้าเป็นเช่นนี้ แล้วจะเป็นเช่นไร*

## สมมติฐานทางวิทยาศาสตร์
คนทั่วไปมักจะถือว่าการลองเดาคำตอบของปัญหาเป็นสมมติฐานอย่างหนึ่ง ซึ่งนั่นเรียกว่า *การคาดเดาอย่างมีหลักการ*  เพราะมันเป็นคำตอบอันเป็นที่แนะนำซึ่งมีพื้นฐานอยู่บนหลักฐาน ในขณะที่ผู้ทำการทดลองอาจทดสอบและปฏิเสธสมมติฐานหลายอย่างก่อนที่จะนำไปสู่การแก้ปัญหา สมมติฐานที่ดีอันควรจะนำไปพิจารณาควรมีลักษณะดังนี้ 
* สามารถปฏิบัติทดลองได้ (testability)
* เข้าใจง่าย (simplicity)
* มีขอบเขตชัดเจน (scope)
* สามารถอธิบายปรากฏการณ์อื่นได้ในอนาคต (fruitfulness)
* ยังคงองค์ความรู้เดิมอันเป็นที่ยอมรับ (conservatism)

## อ้างอิง

หมวดหมู่:วิทยาศาสตร์
หมวดหมู่:ทักษะกระบวนการทางวิทยาศาสตร์
ชีวประวัติ

**ชีวประวัติ** () คืองานเขียนชนิดหนึ่งที่เป็นการกล่าวถึงเรื่องราวของบุคคลในช่วงชีวิต ชีวประวัติของบุคคลหนึ่ง ๆ ไม่เพียงแต่กล่าวถึง วันเกิด อาชีพ การศึกษา แต่จะมีการเล่าถึงเรื่องราวของแต่ละช่วงชีวิต และเหตุการณ์สำคัญที่เกิดขึ้นในชีวิต ทั้งนี้หากเป็นประวัติของผู้เขียนเอง จะนิยมเรียกว่า อัตชีวประวัติ

ชีวประวัติ เป็นคำนาม มาจากคำว่า ชีวิต และ ประวัติ หมายถึง ประวัติชีวิตบุคคล ส่วนคำว่า biography มีรากศัพท์มาจากภาษากรีก คือคำว่า bíos (βίος) ที่หมายถึง ชีวิต (life) และ gráphein (γράφειν) ที่มีความหมายว่าการเขียน (to write) 

ชีวประวัติ เป็นงานเขียนประเภทหนึ่งที่เป็นการนำเสนอข้อมูลและเรื่องราวเกี่ยวกับบุคคลอื่น โดยปกติจะนำเสนอในรูปแบบของหนังสือหรือบทความ บางครั้งอาจนำเสนอในรูปแบบของภาพยนตร์ก็ได้ ซึ่งองค์ประกอบของชีวประวัตินั้น อาจนอกเหนือไปจากข้อมูลส่วนบุคคล เช่น การศึกษา การทำงาน ความสัมพันธ์ หรือ การเสียชีวิต ก็ได้ โดยลักษณะของชีวประวัติจะไม่เหมือนกับประวัติโดยย่อ (Profile) หรือประวัติส่วนตัวโดยสังเขป (Resume) ทั้งนี้อาจเป็นการนำเสนอเรื่องราวประสบการณ์ มุมมองของบุคคล รวมทั้ง เกร็ดต่าง ๆ ในชีวิต และการวิเคราะห์บุคลิกลักษณะของบุคคล

ส่วน อัตชีวประวัติ นั้น เป็นคำนาม มาจากคำว่า อัต ชีว และ ประวัติ หมายถึง ประวัติชีวิตที่เจ้าของเขียนหรือเล่าด้วยตนเอง ในภาษาอังกฤษใช้คำว่า Autobiography ซึ่งเป็นรากศัพท์มาจากภาษากรีก คือคำว่า auto ที่หมายถึง ตนเอง ดังนั้น autobiography จึงหมายถึง การบอกเล่าชีวประวัติของตนเอง 

การทำงานก็เป็นชีวประวัติได้หากครอบคลุมช่วงชีวิตของบุคคลนั้น เช่น ชีวประวัติการทำงาน โดยปกติจะเป็นงานเขียนที่ได้จากเรื่องจริง แต่บางครั้งก็สามารถใช้บันเทิงคดีในการนำเสนอชีวิตของบุคคลได้ หนึ่งในรูปแบบการเขียนจะชีวประวัติจะครอบคลุมไปถึงการเขียนที่สืบทอดมาจากคนรุ่นก่อน รวมทั้งชีวประวัติในวรรณกรรม ภาพยนตร์ และสื่อรูปแบบอื่น ๆ

## อ้างอิง

หมวดหมู่:ชีวประวัติ
หมวดหมู่:วรรณกรรมแบ่งตามประเภท
ลิง

[thumb|220px|[ลิงแสม (*Macaca fascicularis*) ลิงที่คุ้นเคยและพบได้บ่อยที่สุดในประเทศไทย อาจพบได้ถึงในชุมชนเมือง]]
thumb|220px|แผนที่การกระจายพันธุ์ของลิงทั่วโลก
[thumb|220px|ลิงเผือกใน[สวนสัตว์พาต้า]]

**ลิง** เป็นชื่อสามัญของสัตว์ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม จัดอยู่ในอันดับวานร (Primates) ลักษณะท่าทางคล้ายมนุษย์ ซึ่งจัดอยู่ในอันดับเดียวกัน เนื่องจากมีบรรพบุรุษร่วมกันมา ก่อนที่จะมีวิวัฒนาการแยกตัวออกจากกัน เมื่อ 2-3 ล้านปีก่อน

ลิงมีตีนหน้าและตีนหลังใช้จับเกาะได้ มักปีนหากินบนต้นไม้ได้อย่างคล่องแคล่ว พวกที่มีหาง เช่น ลิงวอก และพวกที่ไม่มีหาง เช่น กอริลลา เป็นต้น

## ที่อยู่อาศัย
ลิง สามารถพบได้ทุกทวีปในโลก ยกเว้นขั้วโลก, ทวีปยุโรป และทวีปออสเตรเลีย

## กลุ่มลิง
* ลิงโลกเก่า คือ ลิงทางซีกโลกตะวันออกแถบทวีปเอเชียและทวีปแอฟริกา ไม่มีหาง มีพัฒนาการของนิ้วหัวแม่มือให้หันเข้าหากัน เพื่อช่วยในการจับสิ่งของ มีฟันกราม 2 ซี่ เช่นเดียวกับมนุษย์ และมีความสามารถในการมองเห็นได้ดีมาก อาจเป็นบรรพบุรุษของเอป มีภาษาของตัวเอง ลิงโลกเก่านั้นมีอยู่หลายชนิด เช่น ลิงแสม, ลิงบาบูน และลิงแมนดริล
* ลิงโลกใหม่ คือ ลิงที่พบทางแถบอเมริกาใต้และอเมริกากลาง อาศัยอยู่บนต้นไม้ มีหางยาว และสามารถใช้หางช่วยในการยึดเหนี่ยว สมองในส่วนของประสาทที่เกี่ยวกับการมองเห็นพัฒนาการขึ้นอย่างเด่นชัด มีฟันกราม 3 ซี่ ลิงโลกใหม่ที่พบ ได้แก่ ลิงแมงมุม, ลิงฮาวเลอร์, ลิงคาปูชิน และลิงมาโมเสท
*ลิงไม่มีหาง หรือเอป คือ ลิงที่มีวิวัฒนาการสูงกว่าลิงจำพวกอื่น มีจุดเด่น คือ มีร่างกายที่ใหญ่โตกว่าลิงทั่วไป ไม่มีหาง มีนิ้วใช้หยิบจับอาหารหรือสิ่งต่าง ๆ ได้ดีกว่าลิงจำพวกอื่น และมักใช้ชีวิตบนพื้นดินมากกว่าบนต้นไม้ พบได้เฉพาะทวีปแอฟริกาและเอเชียตะวันออกเฉียงใต้เท่านั้น มีอยู่เพียง 5 จำพวก คือ ชะนี, กอริลลา, ชิมแปนซี, โบโนโบ และอุรังอุตัง เท่านั้น

## ความสัมพันธ์กับมนุษย์
ลิง เป็นสัตว์ที่มนุษย์รับรู้เป็นอย่างดีว่า เป็นสัตว์ที่ว่องไว มีความซุกซน อยู่ไม่นิ่ง จนมีคำเปรียบเทียบในสำนวนไทยว่า *"ซนเหมือนลิง"* โดยเฉพาะใช้กับเด็ก เนื่องจากลิงเป็นสัตว์ที่มีความฉลาดและใกล้เคียงกับมนุษย์มากที่สุดในบรรดาสัตว์ทั้งหมด จึงสามารถฝึกหัดให้ใช้งานต่าง ๆ ได้ เช่น เก็บมะพร้าว หรือแสดงการละเล่น เช่น ละครลิง เป็นต้น

ในอักษรไทย ลิงเป็น 1 ในพยัญชนะ คือ ล โดยเป็นตัวที่ 36 ในบรรดาพยัญชนะทั้งหมด 44 ตัว จัดเป็นกลุ่มอักษรต่ำ 

นอกจากนี้แล้ว ในความเชื่อโหราศาสตร์แบบจีน ลิงเป็น 1 ใน 12 นักษัตร โดยเป็นนักษัตรลำดับที่ 9 เรียกว่า "ปีวอก" ในทางศาสนาและเทพปกรณัมของจีน เห้งเจียเป็นลิงที่ติดตามพระถังซัมจั๋งไปอัญเชิญพระไตรปิฎกถึงชมพูทวีป เป็นลิงที่มีฤทธิ์เดชมาก สามารถปราบปีศาจร้ายได้ ทำนองเดียวกับหนุมาน ลิงเผือกที่เป็นทหารเอกของพระราม ในวรรณคดีเรื่องรามเกียรติ์เป็นต้น

## ลิงในประเทศไทย
ในประเทศไทยมีลิงอยู่ 6 ชนิด (ไม่นับชะนี, ค่าง และลิงลม) คือ ลิงเสน, ลิงกังเหนือ, ลิงกังใต้, ลิงแสม, ลิงไอ้เงี้ยะ และลิงวอก ซึ่งทุกชนิดล้วนแต่เป็นสัตว์ป่าคุ้มครองทั้งหมด

## ดูเพิ่ม
*วานรวิทยา
*ไพรเมต
*ค่าง
*ลีเมอร์

## อ้างอิง


หมวดหมู่:สัตว์แบ่งตามชื่อสามัญ
อัปโหลดและดาวน์โหลด

:*ถ้าต้องการอัปโหลดไฟล์เข้าวิกิพีเดีย ไปที่[[พิเศษ:Upload|หน้าอัปโหลด]]*
ในทางคอมพิวเตอร์ **อัปโหลด** (; ศัพท์บัญญัติว่า *บรรจุขึ้น*) และ **ดาวน์โหลด** (, ศัพท์บัญญัติว่า *บรรจุลง*) เป็นการส่งผ่านข้อมูลทางอิเล็กทรอนิกส์ระหว่างคอมพิวเตอร์ 2 เครื่อง 

การส่งข้อมูล แฟ้มข้อมูลหรือโปรแกรม จากคอมพิวเตอร์ที่เราใช้อยู่ หมายถึงการ **อัปโหลด** ขณะเดียวกัน การรับข้อมูล แฟ้มข้อมูลหรือโปรแกรมเข้าสู่เครื่องคอมพิวเตอร์ที่เราใช้อยู่ หมายถึงการ **ดาวน์โหลด** ตัวอย่างเช่นว่าคัดลอกจากคอมพิวเตอร์แม่ข่ายเข้ามาเก็บไว้ในคอมพิวเตอร์ของเราเอง 

สำหรับทาง ไอเอสพี กำหนดการส่งข้อมูลจากลูกค้า เรียกว่าการอัปโหลด และการรับข้อมูลถือเป็นการดาวน์โหลด

โดยทั่วไปที่เข้าใจกัน คำว่าดาวน์โหลดหมายถึงการรับไฟล์ และอัปโหลดหมายถึงการส่งไฟล์

การดาวน์โหลดต่าง ๆ ได้ทั้งเรื่องการศึกษา ความบันเทิง เช่น ในกรณีดาวน์โหลด ลงเครื่องคอมพิวเตอร์ก็สามารถทำได้ เช่น ดาวน์โหลดเพลง MP3 ดาวน์โหลดโปรแกรมต่าง ๆ เป็นต้น หรือในกรณีดาวน์โหลดลงโทรศัพท์เคลื่อนที่ก็ทำได้ เช่น ดาวน์โหลดริงโทน ดาวน์โหลดวอลล์เปเปอร์ต่าง ๆ หรือจะเป็น ดาวน์โหลด SMS เป็นต้น

หมวดหมู่:การส่งผ่านข้อมูล
หมวดหมู่:วงศัพท์
ภาษาคอมพิวเตอร์

**ภาษาคอมพิวเตอร์** หมายถึง ภาษาใด ๆ ที่ผู้ใช้งานใช้สื่อสารกับคอมพิวเตอร์ หรือคอมพิวเตอร์ด้วยกัน แล้วคอมพิวเตอร์สามารถทำงานตามคำสั่งนั้นได้ คำนี้มักใช้เรียกแทนภาษาโปรแกรม แต่ความเป็นจริงภาษาโปรแกรมคือส่วนหนึ่งของภาษาคอมพิวเตอร์เท่านั้น และมีภาษาอื่น ๆ ที่เป็นภาษาคอมพิวเตอร์เช่นกัน ยกตัวอย่างเช่น เอชทีเอ็มแอล เป็นทั้งภาษามาร์กอัปและภาษาคอมพิวเตอร์ด้วย แม้ว่ามันจะไม่ใช่ภาษาโปรแกรม หรือภาษาเครื่องนั้นก็นับเป็นภาษาคอมพิวเตอร์ ซึ่งโดยทางเทคนิคสามารถใช้ในการเขียนโปรแกรมได้ แต่ก็ไม่จัดว่าเป็นภาษาโปรแกรม

ภาษาคอมพิวเตอร์สามารถแบ่งออกเป็นสองกลุ่มคือ ภาษาระดับสูง (high level) และภาษาระดับต่ำ (low level) ภาษาระดับสูงถูกออกแบบมาเพื่อให้ใช้งานง่ายและสะดวกสบายมากกว่าภาษาระดับต่ำ โปรแกรมที่เขียนถูกต้องตามกฎเกณฑ์และไวยากรณ์ของภาษาจะถูกแปล (compile) ไปเป็นภาษาระดับต่ำเพื่อให้คอมพิวเตอร์สามารถนำไปใช้งานหรือปฏิบัติตามคำสั่งได้ต่อไป ซอฟต์แวร์สมัยใหม่ส่วนมากเขียนด้วยภาษาระดับสูง แปลไปเป็นออบเจกต์โค้ด (object code) แล้วเปลี่ยนให้เป็นชุดคำสั่งในภาษาเครื่อง

ภาษาคอมพิวเตอร์อาจแบ่งกลุ่มได้เป็นอีกสองประเภทคือ ภาษาที่มนุษย์อ่านออก (human-readable) และภาษาที่มนุษย์อ่านไม่ออก (non human-readable) ภาษาที่มนุษย์อ่านออกถูกออกแบบมาเพื่อให้มนุษย์สามารถเข้าใจและสื่อสารได้โดยตรงกับคอมพิวเตอร์ ส่วนใหญ่เป็นภาษาอังกฤษ) ส่วนภาษาที่มนุษย์อ่านไม่ออกจะมีโค้ดบางส่วนที่ไม่อาจอ่านเข้าใจได้

## ตัวอย่างภาษาคอมพิวเตอร์
* ภาษาโปรแกรม
* ภาษาสคริปต์
* ภาษามาร์กอัป
* ภาษาสอบถาม

## ดูเพิ่ม
* การเขียนโปรแกรมคอมพิวเตอร์
มาซากาซุ คัตสึระ

**มาซากาซุ คัตสึระ** () เป็นนักวาดการ์ตูนชาวญี่ปุ่น 

มาซากาซุ คัตสึระเป็นผู้ที่นิยมตัวละครแบทแมนมากคนหนึ่ง โดยจะเห็นอิทธิพลของแบทแมนในงานเขียนของเขาหลายครั้ง เช่น ชาโดว์ เลดี้, ไอส์ และเซ็ทแมน

## ชีวิตส่วนตัว
คัตสึระเป็นเพื่อนสนิทกับอากิระ โทริยามะ นักเขียนมังงะด้วยกัน ทั้งสองพบกันในช่วงต้นทศวรรษ 1980 หลังจากได้รับการแนะนำจากคาซึฮิโกะ โทริชิมะ บรรณาธิการของทั้งคู่ และยังล้อเลียนกันและกันในมังงะของตนเองอีกด้วย
 โทริยามะแนะนำคัตสึระให้สร้าง DNA² ให้เป็นมังงะต่อสู้ในขณะที่ยังมีโอกาส และให้เปลี่ยนสีผมของตัวเอกให้เป็นสีขาวและตั้งขึ้น คล้ายกับดราก้อนบอลของโทริยามะเอง โทริยามะยกความดีความชอบให้คัตสึระว่าเป็นผู้คิดไอเดียให้ตัวละครสองตัว "รวมร่าง" เข้าด้วยกันในดราก้อนบอล ซึ่งนำไปสู่เทคนิคฟิวชั่น อย่างไรก็ตาม คัตสึระกล่าวว่านี่เป็นเพียงข่าวลือ แม้ว่าเขาจะแนะนำไอเดียนี้ให้โทริยามะจริง แต่เขารู้ว่าโทริยามะไม่ได้ฟัง และอ้างว่าโทริยามะคิดไอเดียนี้ขึ้นมาเองในภายหลัง

## ผลงาน
* พ.ศ. 2524 - Wing 
* พ.ศ. 2525 - Transfer Student, Transform! 
* พ.ศ. 2526 - วิงแมน นักรบแห่งความฝัน (Wingman)
* พ.ศ. 2528 - วันเดอร์  (Vander)
* พ.ศ. 2528 - Voguman
* พ.ศ. 2529 - Pantenon
* พ.ศ. 2530 - เลม่อน (Present From Lemon)
* พ.ศ. 2532 - New of New
* พ.ศ. 2532 - วิดีโอเกิร์ล ไอ  (Video Girl Ai)
* พ.ศ. 25xx - วิดีโอเกิร์ล เลน
* พ.ศ. 2535 - Shadow Lady Short Story
* พ.ศ. 2536 - Video Girl Novel
* พ.ศ. 2536 - Woman In The Man
* พ.ศ. 2537 - DNA²
* พ.ศ. 2537 - Zetman Short Story
* พ.ศ. 2538 -  ชาโดว์ เลดี้
* พ.ศ. 2539 -  M Short Story
* พ.ศ. 2540 -  ไอส์ (I"s)
* พ.ศ. 2544 -  Dr. Chambalee Short Story
* พ.ศ. 2545 -  Zetman

* ออกแบบคาแรกเตอร์ อิเรีย (Irea) นางเอกภาพยนตร์เรื่อง เซรัม (Zeiram)
* ออกแบบตัวละครในวิดีโอเกม *[[อัสทรัลเชน]]*

## อ้างอิง
* ZET TOWN 

หมวดหมู่: นักวาดการ์ตูนญี่ปุ่น
หมวดหมู่:บุคคลจากจังหวัดฟูกูอิ
สไมลีย์

right|frame|สไมลีย์นี้ได้กลับมาเป็นที่นิยมหลายครั้ง แต่รูปร่างลักษณะเด่นก็ไม่ได้มีการเปลี่ยนแปลงไปจากเดิม

**สไมลีย์** () คนไทยนิยมเรียก **อมยิ้ม** เป็นรูปวาดคร่าว ๆ ใช้แสดงใบหน้าที่กำลังยิ้ม ปกติจะเป็นสีเหลือง บางครั้งอาจใช้หมายถึงอีโมติคอนบางรูปแบบด้วย เช่น ^_^ หรือ:-)

## ประวัติ
หน้าสไมลีย์ปกติมีลักษณะกลมแบน ขอบมน เป็นรูปคล้าย กระดุม ลูกอม หรือ อมยิ้ม มีลายเส้นวาดเป็นปากในลักษณะกำลังยิ้ม และสีดำสองจุดเป็นตา ผู้สร้างคือ ฮาร์วีย์ บอล ในปี ค.ศ. 1963 สำหรับบริษัทประกันชีวิตในเมืองวูสเตอร์ รัฐแมสซาชูเซตส์ ถึงแม้ว่าจะมีความพยายามที่จะใช้มันเป็นเครื่องหมายการค้า แต่สัญลักษณ์นี้ก็ได้แพร่กระจายสู่สาธารณะเสียก่อน

พี่น้อง เมอร์เรย์ และ เบอร์นาด สเปน (Murray and Bernard Spain) ได้ทำให้รูปสไมลีย์นี้เป็นที่นิยม ในช่วงยุคปี ค.ศ. 1970 โดยการขายทั้งเข็มกลัด ถ้วยกาแฟ เสื้อยืด สติ๊กเกอร์ปะกันชนรถ และสินค้าอื่น ๆ ที่มีรูปสไมลีย์และข้อความ "Have a happy day" (ขอให้มีวันที่มีความสุข) ซึ่งเขียนขึ้นโดยเมอร์เรย์ ในปี ค.ศ. 1972 คาดว่ามีเข็มกลัดสไมลีย์นี้กระจายอยู่ทั่วสหรัฐอเมริการาว 50 ล้านอัน ซึ่งก็เป็นจุดที่ความนิยมเริ่มตกต่ำลง

รูปสไมลีย์นี้ เป็นหนึ่งในสัญลักษณ์หลักของกลุ่มที่นิยมเพลงประเภทที่เรียกว่า "acid house dance music" ในยุคช่วงคริสต์ทศวรรษ 1980 ในอังกฤษนั้น รูปสัญลักษณ์นี้ยังใช้ในกลุ่มเต้นรำมั่วสุมใต้ดินที่มั่วยาเอกซ์ตาซี (Ecstasy)

## กลุ่มสไมลีย์เวิลด์

สไมลีย์เป็นสินค้าที่คิดขึ้นโดยแฟรงคลิน ลูฟรานี่ตั้งแต่ปี 1971 เขาควบคุมกลุ่มสไมลีย์เวิลด์ ซึ่งเป็นบริษัทที่มุ่งหวังให้โลกเป็นสถานที่ที่อยู่ที่มีความสุขมากขึ้น โลโก้สไมลีย์ถูกขายไปทั่วโลกในอุตสาหกรรมที่แตกต่างกันไป รูปแบบของมันช่วยพัฒนาผลิตภัณฑ์ต่างๆให้มีความสร้างสรรค์และแปลกใหม่มากขึ้น และเราสามารถเห็นได้จากการสะสมสไมลีย์และสไมลีย์ความงาม

ยี่ห้อผลิตจากฝ้ายเพื่อช่วยเหลือและป้องกันสิ่งแวดล้อมและชีวิตของมนุษย์รวมถึงการผลิตด้วย 10เปอร์เซ็นต์ของกำไรจะแบ่งให้กับการกุศลหรือที่เรียกว่า ชมรมสไมลีย์เวิลด์ ซึ่งจะร่วมทำงานด้านสังคมกับประเทศต่างๆ โดยจะเน้นหลักการ ร่วมยิ้มกับผู้ที่ขาดแคลน

ในปี 1997 บุตรของแฟรงคลิน นิโคลาส์ ลูฟรานี่ได้คิดสร้างโลกใหม่คือไอคอนส์จากตัวสไมลีย์โลโก้ ทุกวันนี้มากกว่า 1200 ไอคอนส์นี้จะถูกใช้เป็นส่วนหนึ่งของสินค้าที่เรียกว่าสไมลีย์เวิลด์ สินค้าตัวนี้จะมีหลักการสื่อสารที่จะช่วยเหลือผู้คนเพื่อให้ติดต่อสื่อสารได้ดีขึ้นจากการใช้สินค้าที่สามารถแสดงออกได้ทางสังคม (บัตรแสดงความยินดี ของขวัญ) และยังมีแผนการศึกษากับหนังสือ ของเล่น สินค้าด้านการเรียนรู้ เช่นเดียวกับสินค้าในชีวิตประจำวันทั่วไปสำหรับเด็ก (ของตามสมัย เครื่องประดับต่างๆ)

## ตามกฎหมาย

สไมลีย์ได้จดทะเบียนขึ้นเป็นสินค้าตั้งแต่ปี 1971 ชื่อและโลโก้ของสไมลีย์ได้ถูกจดทะเบียนและใช้ในกว่า 100 ประเทศในสินค้าและการบริการ 25 ประเภท มีการจดทะเบียนโลโก้สไมลีย์มากกว่า 1,200 โลโก้ที่ห้องสมุดสภาวอชิงตันและถูกป้องกันลิขสิทธิ์โดยกฎสากล ตั้งแต่ 10 ปีที่ผ่านมา กลุ่มสไมลีย์เวิลด์ได้ตกลงสัญญากว่า 800 สัญญาทั่วโลกและให้ลิขสิทธิ์กับสินค้าและบริการต่าง ๆ กับประเทศต่าง ๆ ใน 5 ทวีป กลุ่มสไมลีย์เวิลด์ทำงานร่วมกับองค์กรกฎหมายกว่า 60 องค์กรเพื่อปกป้องไอพีหรือที่อยู่ทางอินเทอร์เน็ต

## แหล่งข้อมูลอื่น

*  Smiley Collection 
*  Smiley Beauty. 
*  Smileyworld
*  Smileyworld Ltd 

หมวดหมู่:วัฒนธรรมอินเทอร์เน็ต
หมวดหมู่:สัญลักษณ์
หมวดหมู่:ใบหน้า
ถนนจรัญสนิทวงศ์

**ถนนจรัญสนิทวงศ์** () เป็นถนนในฝั่งธนบุรี กรุงเทพมหานคร หรือชื่อเดิมคือ ถนนสายบางซ่อน-พระรามหก-บางกอกน้อย สร้างขี้นในปี 2484 เริ่มต้นจากถนนเพชรเกษม ที่สี่แยกท่าพระ ในแขวงวัดท่าพระ เขตบางกอกใหญ่ ตรงไปทางทิศตะวันตกเฉียงเหนือ ตัดกับถนนพาณิชยการธนบุรี (จรัญสนิทวงศ์ 13) ที่สามแยกพาณิชยการธนบุรี จากนั้นข้ามคลองมอญ เข้าสู่พื้นที่แขวงบางขุนศรี เขตบางกอกน้อย ตรงไปทางทิศเหนือ ตัดกับถนนพรานนกที่แยกไฟฉาย จากนั้นโค้งไปทางทิศตะวันออกเฉียงเหนือ ตัดกับทางรถไฟสายใต้เข้าแขวงบางขุนนนท์ ตัดกับถนนบางขุนนนท์ที่สามแยกบางขุนนนท์ จากนั้นข้ามคลองบางกอกน้อยเข้าสู่แขวงอรุณอมรินทร์ ตัดกับถนนบรมราชชนนีที่สี่แยกบรมราชชนนีเข้าสู่พื้นที่เขตบางพลัด โดยเป็นเส้นแบ่งเขตการปกครองระหว่างแขวงบางบำหรุกับแขวงบางยี่ขันไปจนตัดกับถนนสิรินธรและถนนราชวิถีที่สี่แยกบางพลัด จากนั้นจึงเข้าสู่แขวงบางพลัด มุ่งตรงไปทางทิศตะวันออกเฉียงเหนือ ข้ามคลองบางพลัดเข้าสู่พื้นที่แขวงบางอ้อ และไปสิ้นสุดที่เชิงสะพานพระราม 7 ในพื้นที่ตำบลบางกรวย อำเภอบางกรวย จังหวัดนนทบุรี

ชื่อถนนจรัญสนิทวงศ์ตั้งเพื่อเป็นเกียรติแก่หม่อมหลวงจรัญ สนิทวงศ์ อดีตปลัดกระทรวงคมนาคม เดิมกรุงเทพมหานครติดป้ายชื่อถนนว่า "ถนนจรัลสนิทวงศ์" ต่อมาได้แก้ไขเป็น "จรัญสนิทวงศ์" ตามนามของหม่อมหลวงจรัญ สนิทวงศ์ ปัจจุบันถนนสายนี้เป็นถนนสายสำคัญสายหนึ่งของกรุงเทพมหานคร

ปัจจุบันถนนจรัญสนิทวงศ์ตลอดทั้งสายได้มีการก่อสร้างรถไฟฟ้ามหานคร สายสีน้ำเงิน ส่วนต่อขยายสัญญาที่ 3 ช่วงสถานีเตาปูนถึงสี่แยกท่าพระ เป็นลักษณะรถไฟฟ้าแบบลอยฟ้า และเชื่อมต่อกับรถไฟฟ้ามหานคร สายสีม่วง ที่สถานีเตาปูน เริ่มดำเนินการก่อสร้างใน พ.ศ. 2555 จากกำหนดเวลาเดิมที่จะเริ่มก่อสร้างใน พ.ศ. 2554 แต่เนื่องจากเกิดวิกฤตมหาอุทกภัย ทำให้ต้องเลื่อนการก่อสร้างออกไป จนกระทั่งการก่อสร้างแล้วเสร็จและเปิดให้บริการใน พ.ศ. 2563

ถนนจรัญสนิทวงศ์เคยเป็นแหล่งรวมของสำนักงานวงดนตรีลูกทุ่งในช่วง พ.ศ. 2510–2520 ซึ่งเป็นช่วงที่ดนตรีลูกทุ่งกำลังเบ่งบานมากที่สุด เกิดนักร้องลูกทุ่งมากหน้าหลายตาที่ซอยบุปผาสวรรค์ (ซอยจรัญสนิทวงศ์ 27) เช่น พุ่มพวง ดวงจันทร์, เพลิน พรหมแดน, สังข์ทอง สีใส เป็นต้นบุปผาสวรรค์ ชุมชนคนลูกทุ่งบุปผาสวรรค์:มองผ่านเลนส์คม โดย... นคร ศรีเพชรฉากหนังไทย ซอยบุปผาสวรรค์ ซอยคนลูกทุ่งอันโด่งดังในอดีต เมื่อพ.ศ. 2520 ในอดีตบุคคลที่มีชื่อเสียง เช่น ล้อต๊อก, สายัณห์ สัญญา เป็นต้น มักนิยมซื้อบ้านบริเวณถนนจรัญสนิทวงศ์

อนึ่ง ในอดีตถนนจรัญสนิทวงศ์เคยเป็นส่วนหนึ่งของทางหลวงแผ่นดินหมายเลข 405 สายป้อมพระจุลจอมเกล้า - วงเวียนท่าพระ - พระราม 6 - รังสิต และทางหลวงแผ่นดินหมายเลข 306 สายสามแยกท่าพระ - รังสิต แต่ในภายหลังกรมทางหลวงได้มอบให้อยู่ในความดูแลของกรุงเทพมหานคร

## ทางแยกสำคัญ

## อ้างอิง

*กนกวลี  ชูชัยยะ  พจนานุกรมวิสามานยนามไทย: วัด วัง ถนน สะพาน ป้อม รชบฑ (แก้ไขเพิ่มเติม) ๒๕๔๘ หน้า ๒๘)
***พระราชกฤษฎีกา กำหนดเขตที่ดินในบริเวณที่ที่จะเวนคืน เพื่อสร้างทางหลวงสายบางซ่อน - สะพานพระรามหก - บางกอกน้อย เชื่อมกับทางหลวงสายธนบุรี - นครปฐม พุทธศักราช 2483** ราชกิจจานุเบกษา เล่ม 57 หน้า 731 วันที่ 19 พฤศจิกายน 2483

## แหล่งข้อมูลอื่น
*
จรัญสนิทวงศ์
จรัญสนิทวงศ์
จรัญสนิทวงศ์
จรัญสนิทวงศ์
จรัญสนิทวงศ์
หมวดหมู่:สถานที่ที่ตั้งชื่อตามนามของบุคคลสำคัญของไทย
สะพานพระราม 7

**สะพานพระราม 7** เป็นสะพานข้ามแม่น้ำเจ้าพระยาในเส้นทางถนนรัชดาภิเษกช่วงถนนวงศ์สว่างและถนนจรัญสนิทวงศ์ ตั้งอยู่คู่ขนานด้านเหนือน้ำของสะพานพระราม 6 เชื่อมระหว่างตำบลบางกรวย อำเภอบางกรวย จังหวัดนนทบุรี กับแขวงวงศ์สว่าง เขตบางซื่อ กรุงเทพมหานคร เป็นสะพานแบบคอนกรีตอัดแรงชนิดต่อเนื่อง มีจำนวนช่องทางรถวิ่ง 6 ช่องทางจราจร ความกว้างของสะพาน 29.10 เมตร และมีความยาว 934 เมตร

พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานนามสะพานแห่งใหม่ที่ตั้งอยู่คู่ขนานกับสะพานพระราม 6 ว่า **สะพานพระราม** **7** เพื่อให้สอดคล้องกับสะพานพระปกเกล้าที่พระราชทานไปก่อนหน้าซึ่งตั้งอยู่คู่ขนานกับสะพานพระพุทธยอดฟ้าเช่นกัน และทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) เสด็จพระราชดำเนินแทนพระองค์ไปทรงเปิดการจราจรเมื่อวันที่ 23 กันยายน พ.ศ. 2535 เวลา 16:00 น. หลังจากนั้นจึงปิดการจราจรของรถยนต์บนสะพานพระราม 6 และปรับเป็นสะพานรถไฟทางคู่เต็มรูปแบบ ปัจจุบันสะพานแห่งนี้อยู่ในความรับผิดชอบของกรมทางหลวงชนบท

## ข้อมูลทั่วไป
* **วันที่ทำการก่อสร้าง :** วันที่ 18 มกราคม พ.ศ. 2533 
* **วันเปิดการจราจร :** วันที่ 23 กันยายน พ.ศ. 2535 
* **บริษัทที่ทำการก่อสร้าง :** บริษัท สุมิโตโม คอนสตรัคชั่น จำกัด, บริษัท โอบายาชิ คอร์โปเรชั่น จำกัด และบริษัท นันทวัน จำกัด 
* **ราคาค่าก่อสร้าง :** 1,008,000,000 บาท 
* **แบบของสะพาน :** เป็นสะพานชนิดต่อเนื่อง 
* **โครงสร้างส่วนบน :** คานคอนกรีตอัดแรงรูปกล่อง 
* **สูงจากระดับน้ำ :** 8.90 เมตร จากระดับน้ำทะเลปานกลาง 
* **จำนวนช่วงสะพานกลางน้ำ :** 3 ช่วง (85.00+120.00+85.00) 
* **ความกว้างของสะพาน :** 29.10 เมตร (2 * 14.55) 
* **ความยาวของสะพาน :** 290 เมตร 
* **เชิงลาดสะพาน ฝั่งธนบุรี :** 335.87 เมตร 
* **เชิงลาดสะพาน ฝั่งพระนคร :** 184.80 เมตร 
* **รวมความยาวทั้งหมด :** 933.19 เมตร 
* **จำนวนช่องทางวิ่ง 6 ช่องทางจราจร :** (ด้านละ 3 ช่องจราจร) 
* **ความกว้างผิวจราจรสะพาน :** 19.50 เมตร (6 * 3.25) 
* **ความกว้างของสะพาน :** 29.10 เมตร 
* **ความกว้างของทางเท้าแต่ละด้าน :** 2.50 เมตร
* **ออกแบบรับน้ำหนัก :** H-20-44

## ดูเพิ่ม
* สะพานพระราม 6
* ถนนจรัญสนิทวงศ์
* ถนนบางกรวย-ไทรน้อย

## อ้างอิง

## แหล่งข้อมูลอื่น

พระราม 7
หมวดหมู่:ก่อตั้งในกรุงเทพมหานครในปี พ.ศ. 2535
พระราม 7
พระราม 7
พระราม 7
หมวดหมู่:สถานที่ที่ตั้งชื่อตามพระนามของพระบาทสมเด็จพระปกเกล้าเจ้าอยู่หัว
หมวดหมู่:สิ่งก่อสร้างในอำเภอบางกรวย
รัฐยูทาห์

**ยูทาห์** (, , ) เป็นรัฐที่ไม่มีทางออกสู่ทะเลในอนุภูมิภาคตะวันตกภูเขาของภาคตะวันตกของสหรัฐอเมริกา มีพรมแดนทางใต้ติดต่อกับรัฐแอริโซนา ทางตะวันตกติดต่อกับรัฐเนวาดา ทางเหนือติดต่อกับรัฐไอดาโฮ ทางตะวันออกเฉียงเหนือติดต่อกับรัฐไวโอมิง ทางตะวันออกติดต่อกับรัฐโคโลราโด และทางตะวันออกเฉียงใต้จรดมุมหนึ่งของรัฐนิวเม็กซิโก ในบรรดาห้าสิบรัฐของสหรัฐอเมริกา ยูทาห์เป็นรัฐที่มีขนาดใหญ่เป็นอันดับที่ 13 มีประชากรมากเป็นอันดับที่ 30 และมีประชากรหนาแน่นน้อยที่สุดเป็นอันดับที่ 11 การพัฒนาเมืองส่วนใหญ่กระจุกตัวอยู่ในสองพื้นที่ ได้แก่ วาแซตช์ฟรอนต์ทางตอนเหนือของรัฐซึ่งเป็นที่อยู่อาศัยของประชากรประมาณสองในสามและเป็นที่ตั้งเมืองหลวงซอลต์เลกซิตี และเทศมณฑลวอชิงตันทางตะวันตกเฉียงใต้ซึ่งมีผู้อยู่อาศัยมากกว่า 180,000 คน พื้นที่ส่วนใหญ่ทางตะวันตกของยูทาห์อยู่ในเกรตเบซิน

ยูทาห์เป็นที่อยู่อาศัยของชนพื้นเมืองกลุ่มต่าง ๆ มานานนับพันปี เช่น ชาวปูเอโบลโบราณ ชาวนาวาโฮ และชาวยูต ชาวสเปนเป็นชาวยุโรปกลุ่มแรกที่มาถึงในช่วงกลางคริสต์ศตวรรษ 16 แต่ภูมิประเทศที่ทุรกันดารและภูมิอากาศที่รุนแรงส่งผลให้ภูมิภาคนี้กลายเป็นพื้นที่รอบนอกของนิวสเปนและเม็กซิโกในเวลาต่อมา แม้ในขณะที่เป็นดินแดนของเม็กซิโก ผู้ตั้งถิ่นฐานยุคแรกเริ่มของยูทาห์หลายคนก็เป็นชาวอเมริกันโดยเฉพาะชาวมอรมอนที่หลบหนีการผลักไสไปอยู่ชายขอบและการเบียดเบียนจากสหรัฐ หลังสงครามเม็กซิโก-สหรัฐใน ค.ศ. 1848 ภูมิภาคนี้ถูกผนวกเข้ากับสหรัฐและกลายเป็นส่วนหนึ่งของดินแดนยูทาห์ซึ่งครอบคลุมถึงรัฐโคโลราโดและรัฐเนวาดาในปัจจุบัน ข้อพิพาทระหว่างชุมชนมอรมอนกับรัฐบาลกลางสหรัฐทำให้การรับยูทาห์เข้าเป็นรัฐนั้นล่าช้า โดยยูทาห์เพิ่งจะเข้าร่วมสหรัฐเป็นลำดับที่ 45 ใน ค.ศ. 1896 หลังการประกาศให้การแต่งงานแบบมีคู่ครองหลายคนผิดกฎหมายเท่านั้น

ประชากรมากกว่าครึ่งหนึ่งเล็กน้อยของยูทาห์เป็นชาวมอรมอน และส่วนใหญ่ในจำนวนนี้เป็นสมาชิกศาสนจักรของพระเยซูคริสต์แห่งวิสุทธิชนยุคสุดท้าย (ศาสนจักรแอลดีเอส) ซึ่งมีสำนักงานใหญ่ระดับโลกอยู่ในซอลต์เลกซิตี ยูทาห์เป็นเพียงรัฐเดียวที่มีประชากรส่วนใหญ่เป็นสมาชิกศาสนจักรเดียว ศาสนจักรแอลดีเอสมีอิทธิพลอย่างมากต่อวัฒนธรรม การเมือง และชีวิตประจำวันของชาวยูทาห์ ถึงแม้ตั้งแต่คริสต์ทศวรรษ 1990 เป็นต้นมา ยูทาห์จะมีความหลากหลายทางศาสนามากขึ้นและมีความเป็นโลกวิสัยมากขึ้นก็ตาม

เศรษฐกิจของรัฐยูทาห์มีความหลากหลายเป็นอย่างสูง โดยมีภาคส่วนหลักได้แก่ การขนส่ง การศึกษา เทคโนโลยีสารสนเทศและการวิจัย บริการภาครัฐ เหมืองแร่ การตลาดแบบหลายระดับชั้น และการท่องเที่ยว ยูทาห์เป็นหนึ่งในรัฐที่เติบโตเร็วที่สุดตั้งแต่ ค.ศ. 2000 โดยสำมะโนประชากรสหรัฐ ค.ศ. 2020 ยืนยันว่ายูทาห์มีอัตราการเพิ่มประชากรรวดเร็วที่สุดในประเทศตั้งแต่ ค.ศ. 2010 เป็นต้นมา เซนต์จอร์จเป็นเขตเมืองใหญ่ที่เติบโตเร็วที่สุดในสหรัฐตั้งแต่ ค.ศ. 2000 ถึง 2005 ยูทาห์จัดอยู่ในกลุ่มรัฐที่ดีที่สุดในภาพรวมจากตัวชี้วัดอย่างการดูแลสุขภาพ การบริหารปกครอง การศึกษา และโครงสร้างพื้นฐานเป็นต้น มีรายได้เฉลี่ยมัธยฐานสูงเป็นอันดับที่ 14 และมีความไม่เท่าเทียมในรายได้น้อยที่สุดในบรรดารัฐใด ๆ ของสหรัฐ เมื่อเวลาผ่านไปและด้วยอิทธิพลจากการเปลี่ยนแปลงภูมิอากาศ ช่วงหน้าแล้งในยูทาห์ได้เพิ่มความถี่และความรุนแรงขึ้น สร้างความตึงเครียดต่อความมั่นคงด้านน้ำของยูทาห์และส่งผลกระทบต่อเศรษฐกิจของรัฐ

## อ้างอิง

## แหล่งข้อมูลอื่น

### ทั่วไป
* 
* 

### รัฐบาล
* 


ยูทาห์
หมวดหมู่:อดีตอาณานิคมของสเปน
หมวดหมู่:ภาคตะวันตกเฉียงใต้ของสหรัฐ
หมวดหมู่:บทความที่ใช้ Cite anss